《入朝别张燕公》
唐代·梁知微

华容佳山水，之子厌承明。符竹纡小郡，江湖被德声。

三年计吏入，路指巴丘城。凫舟才结缆，驺驾已相迎。

别离他乡酒，委曲故人情。孤屿早烟薄，长波晚气清。

辛勤方远骛，胜赏屡难并。回瞻洞庭浦，日暮愁云生。

作者简介：唐人。排行第六。武则天圣历初，登进士第。玄宗开元初，任潭州刺史，与张说有诗赠答。又曾任苏州刺史、江东采访使。